
Fritak fra krav om engelsk valgfag for masterstudenter som skriver 60-stp oppgave
Bakgrunn
· På master i rettsvitenskap er det obligatorisk med et engelsk valgemne (bachelor- eller masternivå) i graden.[footnoteRef:1] Dette ble besluttet som et ledd i å øke internasjonaliseringen, som var en av målsetningene med reformen av studieordningen i 2011.  [1:  Dekanvedtak 11. april 2022 om studieordningen 2011. Bakgrunnen var PMR 22. februar 2011. ] 

· Kravet kan erstattes av:
· Å reise på utveksling eller ha praksis i Europa (utvekslingen/praksisoppholdet trenger ikke tas i et engelskspråklig land)
· Godkjent deltakelse i rettshjelpstiltakene JUSSBUSS og JURK
· Ved å skrive masteroppgaven på engelsk eller gjennomføre en prosedyrekonkurranse, som er på engelsk, som del av JUS5040 Moot Court

Hovedproblemstillinger
Forslag fra Juridisk studentutvalg
JSU har meldt inn forslag om fritak fra krav om engelsk valgfag for studenter som skriver 60 studiepoengs masteroppgave. Bakgrunnen for forslaget er studentenes innskrenkede valgfrihet når de kun skal avlegge ett valgemne på bachelornivå og ett valgemne på masternivå. 

JSU har også lagt vekt på at en slik endring vil medføre at det kan bli mer attraktivt for studenter å velge stor masteroppgave samt at det kan øke rekrutteringen på instituttene. Til slutt peker JSU på at det gis fritak for engelsk valgemne for de som skriver stor masteroppgave på UiB. Se for øvrig utdypende saksfremlegg fra JSU. 

Kommentarer fra administrasjonen
I 2020 ble det vedtatt på fakultetet å gi fritak for kravet om engelsk grunnet arbeid i JUSSBUSS og JURK[footnoteRef:2]. Noe av bakgrunnen er det samme som det JSU peker på, for eksempel praksis ved UiB samt et ønske om økt fleksibilitet i valget av emner. I tillegg var det fokus på at svært mange av medarbeiderne gjennomfører en omfattende del av saksbehandlingen på engelsk da mange klienter har annet opprinnelsesland enn Norge.  [2:  PMR 15. september 2020] 


Det er riktig at UiB på nåværende tidspunkt for unntak for engelskkravet for masterstudenter som skriver stor masteroppgave, men ordningen er ikke helt sammenlignbar og den er i tillegg besluttet endret.

Faglige innspill
Forslaget er lagt frem for 5. studieårsansvarlig Katrine Broch Hauge og utenlandsansvarlig Alla Pozdnakova. Hauge støtter forslaget og understreker viktigheten av å sikre valgfrihet for denne gruppen studenter. Dette harmonerer også med hensyn som har vært styrende for hele valgemneprosessen. Pozdnakova støtter ikke forslaget bl.a. fordi den juridiske utdanningen behøver fordypning i et emne på et fremmed juridisk språk med internasjonale og/eller komparative elementer. Se utdypende innspill fra Pozdnakova vedlagt. 


[bookmark: _GoBack]Forslag til vedtak foreslått av JSU: 
Studenter som skriver 60-poengs masteroppgave gis fritak fra kravet om å avlegge et engelsk valgemne.  


Vedlegg: 
· Saksfremlegg fra JSU
· Skriftlig innspill fra utenlandsansvarlig Alla Pozdnakova

